Taqendurt n zik, d tahrawant, d taɣezzfant, tettɣummu akk tafekka n tmeṭṭut, tettcabi ɣer tin n Yicawiyen d tin n Yimaziɣen n Meṛṛuk, ifassen-is, ɣezzifit, ttaṭṭafent-tt s uxellal ɣer tuyat, deg yedmaren ttlusunt abruc. Ttgent-as lfuḍa, ttenḍent-as asaru deg wammas, ɣef uqerru ttarrant amendil azewwaɣ neɣ tafunaṛt, rennunt axelxal deg uḍar, ṣṣenf-a n tqendurt ssawalen-as Timleḥḥeft. Lkettan-is yal ta, s wacu i tt-tettxiḍi, ta d leḥrir, tayeḍ d lxiḍ, S umata, taqendurt, zik tettwaxaḍ s kra n yeḥwicen d tleflufin d yizagzagen, yal azagzag neɣ tasfift teqqen ɣer tayeḍ.